[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000008", "text": "Mae cynllun grant Cymru ac Affrica wedi galluogi mudiadau fel Teams4U a Chwmni Cydweithredol Menywod Chomuzangari i gynnal prosiectau sy\u2019n gwella urddas mislif i ferched ifanc."}, {"text_idx": "#000012", "text": "Yn 2021, gwnaeth y mudiad Teams4U o Wrecsam redeg prosiect yn Uganda a oedd yn canolbwyntio ar roi mynediad at ddw\u0302r a gosod toiledau, cawodydd a chyfleusterau newid mewn 23 ysgol yn ardal Kumi. Gwnaeth hyn ganiata\u0301u i ferched barhau a\u0302\u2019u haddysg pan oedden nhw ar eu mislif. Cafodd ddisgyblion hefyd gynnyrch mislif y gellid eu hailddefnyddio a gwybodaeth am hylendid mislif, er mwyn chwalu\u2019r mythau a\u2019r tabw\u0302s ynghylch mislifoedd."}, {"text_idx": "#000013", "text": "Cyn y prosiect, roedd 29% o ferched yn colli diwrnodau o\u2019r ysgol am achosion a oedd yn ymwneud a\u0302\u2019r mislif, ond ar o\u0302l y prosiect, gostyngodd y ffigur hwn i ddim ond 5% o ferched. Drwy ddarparu eitemau ar gyfer y mislif y gellid eu golchi i ferched, bu modd i deuluoedd yn Kumi arbed cryn dipyn o arian, oherwydd gall un pecyn o badiau untro fod yn gyfwerth a\u0302 diwrnod o gyflog."}, {"text_idx": "#000015", "text": "Mudiad yng Nghymru yw Cwmni Cydweithredol Menywod Chomuzangari sy\u2019n cael ei arwain gan fenywod o Affrica ar wasgar. Yn 2022, cynhaliodd y grw\u0302p brosiect a addysgodd ddisgyblion yn Zimbabwe ar sut i wneud eu heitemau mislif amldro eu hunain. Gwnaeth hwn nid yn unig roi\u2019r cyflenwadau angenrheidiol iddyn nhw, ond gwnaeth hefyd eu helpu i ddatblygu sgiliau gwni\u0308o."}, {"text_idx": "#000016", "text": "Cafodd y padiau a oedd ar o\u0302l eu dosbarthu wedyn ymhlith teuluoedd pentref Chomuzangari, fel bod modd i bawb o\u2019r gymuned elwa ar yr arbedion cost a\u2019r gwelliannau hylendid. Gwnaeth Ysgol Uwchradd Muzondo arolygu presenoldeb disgyblion yn yr ysgol cyn y prosiect a chanfod bod merched yn colli pum diwrnod y mis o ysgol ar gyfartaledd. Unwaith y cafodd y merched yr eitemau mislif yr oedd arnyn nhw eu hangen, canfu\u2019r ysgol bod y merched yn gallu mynychu bob dydd."}]